b'\n_START_ARTICLE_\nHepatobilijarni trokut\n_START_PARAGRAPH_\nHepatobilijarni trokut ili cistohepati\xc4\x8dni trokut je anatomski prostor u trbu\xc5\xa1noj \xc5\xa1upljini ome\xc4\x91en zajedni\xc4\x8dkim jetrenim vodom (lat. ductus hepaticus communis) medijalno, vodom \xc5\xbeu\xc4\x8dnog mjehura (lat. ductus cysticus) dolje i donjim rubom jetre gore. Kroz ovaj prostor prolazi arterija \xc5\xbeu\xc4\x8dnog mjehura (lat. arteria cystica)._NEWLINE_Hepatobilijarni trokut se naziva i Calotov trokut prema Jean-Fran\xc3\xa7ois Calotu koji ga je prvi i opisao. Calot je opisivao trokut tako da je gornju granicu \xc4\x8dinila arterija \xc5\xbeu\xc4\x8dnog voda, a ne donji rub jetre._NEWLINE_Hepatobilijarni trokut sadr\xc5\xbei limfni \xc4\x8dvor (Calotov \xc4\x8dvor) koji je \xc4\x8desto uve\xc4\x87an kod upala \xc5\xbeu\xc4\x8dnog mjehura (npr. kolecistitis) ili bilijarnog trakta (npr. kolangitis) i prilikom kirur\xc5\xa1kog zahvata (kolecistektomija) se \xc4\x8dvor uklanja.'